
[bookmark: bkmDate]Αθήνα, Ελλάδα, 18 Ιουνίου 2014

Η Syngenta επιβραβεύει αριστούχους φοιτητές του Γεωπονικού Πανεπιστημίου Αθηνών
Η Syngenta Hellas τα τελευταία χρόνια πρωτοπορεί, εκτός των άλλων και στις ενημερώσεις/εκπαιδεύσεις φοιτητών εκπαιδευτικών ιδρυμάτων του ευρύτερου αγροτικού τομέα. Στόχος είναι οι μελλοντικοί επιστήμονες-γεωπόνοι να γνωρίσουν τις νέες τεχνολογίες σχετικά με τα φυτοπροστατευτικά προϊόντα, να δουν στην πράξη τις σύγχρονες τεχνικές εφαρμογής τους και να διδαχτούν την «ορθολογική χρήση» τους, έτσι ώστε να επιτευχθεί ο στόχος της «Υπεύθυνης Γεωργίας», με σεβασμό και συνέπεια απέναντι στο περιβάλλον και τους φυσικούς πόρους.
[image: N:\Maria Psarrou\Φοιτητές ΓΠΑ\best\P1010189.JPG]Στα πλαίσια όλων των ανωτέρω, η Syngenta Hellas βράβευσε πρόσφατα δύο αριστούχους αποφοίτους του Γεωπονικού Πανεπιστημίου Αθηνών, την κ. Μαριάννα Μοίρα, απόφοιτο του τμήματος Επιστήμη Τροφίμων και Διατροφής του Ανθρώπου και τον κ. Θεοφύλακτο Αποστόλου, απόφοιτο από το τμήμα Βιοτεχνολογίας του Γεωπονικού Πανεπιστημίου Αθηνών. Η βράβευση πραγματοποιήθηκε στην τελετή ορκωμοσίας, στις 3 Μαρτίου 2014 και το βραβείο περιελάμβανε μια πενταήμερη επίσκεψη στο διεθνές ερευνητικό κέντρο της Syngenta, στο Jealott’s Hill της Αγγλίας.
Η επίσκεψη εκπαιδευτικού χαρακτήρα πραγματοποιήθηκε στα μέσα Ιουνίου του 2014 και οι δύο απόφοιτοι είχαν την ευκαιρία να επισκεφτούν το πρότυπο ερευνητικό κέντρο της εταιρίας, να περιηγηθούν στα υψηλής τεχνολογίας εργαστήρια, να μιλήσουν από κοντά με διακεκριμένους επιστήμονες και να δουν στην πράξη τις σύγχρονές απαιτήσεις και την πορεία ενός φυτοπροστατευτικού προϊόντος από την ανακάλυψή του στο εργαστήριο μέχρι την εμπορική κυκλοφορία του στην αγορά. Μεταξύ άλλων, είχαν επίσης την ευκαιρία να δουν και πειράματα που σχετίζονται με την ανάπτυξη νέων ποικιλιών σιτηρών.
[bookmark: _GoBack]Τέλος, οι δύο νέοι γεωπόνοι επισκέφθηκαν ένα μεγάλο “Cereal Event” που πραγματοποιήθηκε σε τοποθεσία κοντά στο Cambridge της Αγγλίας. Η συγκεκριμένη διοργάνωση αποτελεί τη μεγαλύτερη τεχνική εκδήλωση σε ολόκληρο το Ηνωμένο Βασίλειο για τις αροτραίες καλλιέργειες. Σε περισσότερα από 60 εκτάρια γης εγκαταστάθηκαν εκθεσιακοί χώροι και περίπτερα που περιελάμβαναν: καλλιεργήσιμες εκτάσεις – νέες τεχνολογίες εφαρμογής – πληθώρα ψεκαστικών μηχανημάτων με ζωντανή επίδειξη εφαρμογής – επιχειρησιακούς χώρους - προβολή ανανεώσιμων πηγών ενέργειας και άλλα πολλά. Περίπου 500 κορυφαίοι προμηθευτές είχαν την ευκαιρία να ενημερώσουν πάνω από 26.000 επισκέπτες για νέες ποικιλίες, φυτοπροστατευτικά προϊόντα και σπόρους, καθώς και για ψεκαστικά μηχανήματα και σύγχρονες τεχνικές εφαρμογής.
Η Syngenta θα συνεχίζει να υποστηρίζει τη νέα γενιά των επιστημόνων, καθώς αυτοί μελλοντικά θα αναλάβουν τις τύχες του αγροτικού τομέα και θα κληθούν να ανταπεξέλθουν στις σύγχρονες προκλήσεις που επιβάλλει το όραμα της «Υπεύθυνης Γεωργίας».




















Η Syngenta είναι μια από τις παγκοσμίως κορυφαίες εταιρίες με περισσότερους από 28.000 εργαζόμενους σε πάνω από 90 χώρες, αφιερωμένoυς στον σκοπό μας: ‘’Να φέρουμε το δυναμικό των φυτών στη ζωή’’. Μέσω επιστήμης παγκόσμιας κλάσης, διεθνούς παρουσίας και δέσμευσης στους πελάτες μας, βοηθάμε στην αύξηση της παραγωγικότητας των καλλιεργειών, προστατεύοντας το περιβάλλον και βελτιώνοντας την υγεία και την ποιότητα της ζωής. 
Για περισσότερες πληροφορίες παρακαλούμε επισκεφτείτε το www.syngenta.gr. 

